section_heading: Povijest izdavanja
paragraph_text: Da ne bi uznemirili DC (koji je, uz to što je bio konkurentski izdavač, bio i distributer Marvelovih stripova), Lee i Kirby namjerno su izbjegli sličnosti s njihovim stripov o superjunacima; novi su se likovi pojavili na naslovnici bez kostima i tajnih identiteta. Ono što je trebao biti Leev labuđi pjev neočekivano se prometnulo u fenomenalan uspjeh; Lee i Kirby nastavili su surađivati na stripu te su počeli izdavati i nove naslove iz kojih je izrastao Marvelov svemir međusobno povezanih stripova i likova.